Úradný vestník L 186 , 25/07/2003 S. 0034 - 0035



Smernica Komisie 2003/73/ES z 24. júla 2003, ktorou sa mení a dopĺňa príloha III k smernici Európskeho parlamentu a Rady 1999/94/ES (Text s významom pre EHP) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Európskeho parlamentu a Rady 1999/94/ES z 13. decembra 1999, o dostupnosti spotrebiteľských informácií o spotrebe paliva a emisiách CO2 pri predaji nových osobných automobilov [1], a najmä na jej článok 9 keďže: (1) príloha III k smernici 1999/94/ES stanovuje formát plagátu, ktorý má byť vystavený v každom mieste predaja nových osobných automobilov; (2) mali by sa prijať opatrenia týkajúce sa využitia moderných komunikačných nástrojov (elektronický displej) a zabránenia použitia plagátov aktualizujúcich techniky nepriaznivejšie pre spotrebiteľa; (3) príloha III k smernici 1999/94/ES by sa mala preto príslušne zmeniť a doplniť; (4) by sa malo konzultovať so spotrebiteľskými organizáciami a zainteresovanými stranami; (5) opatrenia stanovené v tejto smernici sú v súlade so stanoviskom výboru zriadeného podľa článku 10 smernice 1999/94/ES, PRIJALA TOTO ROZHODNUTIE: Článok 1 Príloha III k smernici 1999/94/ES sa nahrádza prílohou k tejto smernici. Článok 2 1. Členské štáty uvedú do účinnosti do jedného roku od uverejnenia v Úradnom vestníku Európskej únie zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Táto smernica nadobúda účinnosť dňom jej uverejnenia v Úradnom vestníku Európskej únie. Článok 4 Táto smernica je adresovaná členským štátom. V Bruseli 24. júla 2003 Za Komisiu Margot Wallström člen Komisie [1] Ú. v. ES L 12, 18.1.2000, s. 16. -------------------------------------------------- PRÍLOHA " PRÍLOHA III OPIS PLAGÁTU/DISPLEJA, KTORÝ SA MÁ VYSTAVIŤ NA MIESTE PREDAJA Členské štátny musia zabezpečiť, aby plagát/displej spĺňal minimálne tieto požiadavky: 1. minimálne rozmery plagátu sú 70 cm x 50 cm; 2. informácie na plagáte je možné ľahko prečítať; 3. ak sú informácie poskytované na elektronickej obrazovke, rozmer obrazovky musí byť aspoň 25 cm x 32 cm (17 palcov). Informácie sa môžu zobrazovať technikou bežiaceho textu (scrolling); 4. modely osobných automobilov sú členené do skupín a uvedené samostatne podľa druhu paliva (napr. benzín alebo nafta). V rámci každého druhu paliva sú modely zoradené v poradí rastúcich emisií CO2, pričom model s najnižšou oficiálnou spotrebou je umiestnený na prvom mieste zoznamu; 5. za každý model osobného automobilu je v zozname uvedená jeho továrenská značka, číselná hodnota oficiálnej spotreby paliva a oficiálnych špecifických emisií CO2. Hodnota oficiálnej spotreby paliva je vyjadrená buď v litroch na 100 km (l/km), kilometroch na liter (km/l) alebo vhodnou kombináciou týchto údajov a je zaokrúhlená na jedno desatinné miesto. Oficiálne špecifické emisie CO2 sa zaokrúhľujú na najbližšie celé číslo v gramoch na kilometer (g/km). Tieto hodnoty je možné vyjadriť rôznych jednotkách (galóny a míle) v miere zlučiteľnej s ustanoveniami smernice č. 80/181/EHS; Navrhovaný formát je uvedený nižšie: +++++ TIFF +++++ 6. plagát/displej obsahuje tento text týkajúci sa dostupnosti príručky o spotrebe paliva a emisiách CO2; "Príručka o spotrebe paliva a emisiách CO2, ktorá obsahuje údaje pre všetky modely nových osobných automobilov, je bezplatne dostupná na ktoromkoľvek predajnom mieste"; v prípade elektronickej obrazovky musí byť táto správa stále viditeľná; 7. plagát/displej obsahuje tento text: "Okrem úspory paliva automobilu zohráva pri určovaní spotreby paliva automobilu a emisií CO2 úlohu štýl jazdy ako aj iné mimotechnické faktory. CO2 je hlavným skleníkovým plynom zodpovedným za globálne otepľovanie."; v prípade elektronickej obrazovky musí byť táto správa stále viditeľná; 8. plagát/displej sa bude kompletne aktualizovať minimálne každých 6 mesiacov. Keď sa použije elektronický displej musia sa informácie aktualizovať minimálne každé tri mesiace; 9. plagát/displej sa môže nahradiť úplne a natrvalo elektronickou obrazovkou. V tomto prípade musí byť elektronická obrazovka vystavená tak, aby pritiahla pozornosť spotrebiteľa aspoň v takej miere v akej by sa to dosiahlo plagátom/displejom. " --------------------------------------------------